**UPUTE I OBAVIJESTI KANDIDATIMA**

**ZA VODITELJA ODSJEKA ZA URBANIZAM I KOMUNALNE POSLOVE**

**OPIS POSLOVA RADNOG MJESTA**

* upravlja, organizira i koordinira rad Odsjeka u skladu sa zakonom i drugim propisima,
* priprema rješenja u upravnom postupku iz područja urbanizma i komunalnih poslova,

- priprema nacrte odluka i drugih općih akata iz područja urbanizma i komunalnih poslova te vrši kontrolu i nadzor izvršenja odluka iz nadležnosti Odsjeka

-obavlja poslove prostornog planiranja i urbanizma

- priprema informacije, programe i druge stručne materijale iz područja komunalne djelatnosti i urbanizma,

- priprema dokumentaciju i sudjeluje u postupcima javne nabave, jednostavne nabave i nabave po Zakonu o komunalnom gospodarstvu te Zakonu o koncesijama

- prati stanje u području vodoprivrede, rudarstva i zaštite okoliša, glede provedbe utvrđene politike i propisa i predlaže poduzimanje odgovarajućih mjera

- surađuje sa trgovačkim društvima u vlasništvu/ suvlasništvu Grada, te vrši nadzor nad trgovačkim društvima i fizičkim osobama koje obavljaju komunalne djelatnosti

-radi na planiranju i provođenju projekata te obavlja i druge poslove u skladu sa zakonom, Statutom Grada, odlukama Gradskog vijeća te po nalogu pročelnika JUO

**PODACI O PLAĆI**

Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu radnog staža. Koeficijenti složenosti poslova propisani su Odlukom o koeficijentima za obračun plaće službenika i namještenika Grada Ozlja (Službeni glasnik“ Grada Ozlja br. 8/18, 6/20), koji za radno mjesto voditelja Odsjeka za urbanizam i komunalne poslove iznosi 2,90. Osnovica za obračun plaće iznosi 4.061,53 kn.

**PRAVILA I POSTUPAK TESTIRANJA**:

Natječajni postupak provodi Povjerenstvo za provedbu natječaja, koje obavlja sljedeće poslove:

* utvrđuje koje su prijave na natječaj pravodobne i potpune,
* utvrđuje listu kandidata prijavljenih na natječaj koji ispunjavaju formalne uvjete propisane natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.

Ukoliko je prijava na natječaj nepravodobna i/ili nepotpuna (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz natječaja ne smatra se kandidatom prijavljenim na natječaj. Osobi koja nije podnijela pravodobnu i urednu prijavu ili ne ispunjava formalne uvjete iz natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na natječaj. Protiv obavijesti osoba nema pravo podnošenja pravnog lijeka.

##### Prethodna provjera znanja i sposobnosti

Prethodna provjera znanja i sposobnosti kandidata obavlja se putem pisanog testiranja, provjere praktičnog rada na računalu i intervjua. Za svaki dio provjere kandidatima se dodjeljuje određeni broj bodova od 1 do 10. Intervju se provodi samo s kandidatima koji su ostvarili najmanje 50% ukupnog broja bodova pojedinačno na testiranju i provjeri praktičnog rada na računalu.

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz natječaja.

Ako kandidat ne pristupi testiranju, odnosno odustane od testiranja smatra se da je povukao prijavu na natječaji ne smatra se kandidatom u postupku.

***Prilikom ulaska u službene prostorije Grada Ozlja potrebno je predočenje odgovarajuće identifikacijske isprave radi utvrđivanja identiteta i******predočenje važeće EU digitalne COVID potvrde ili drugog odgovarajućeg dokaza o testiranju, cijepljenju ili preboljenju, sukladno Odluci Stožera civilne zaštite Republike Hrvatske o uvođenju posebne sigurnosne mjere obveznog testiranja na virus SARS CoV-2 te posebne sigurnosne mjere obveznog predočenja dokaza o testiranju, cijepljenju ili preboljenju zarazne bolesti COVID-19 radi ulaska u prostore javnopravnih tijela (''Narodne novine'' broj 121/21, 10/22).***

Kandidati/kinje koji ne mogu dokazati identitet, kao i osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje, ili koji odbiju predočiti važeću EU digitalnu COVID potvrdu ili drugi odgovarajući dokaz o testiranju, cijepljenju ili preboljenju neće moći pristupiti testiranju.

Po utvrđivanju identiteta, kandidatima će biti podijeljeni testovi.

Za vrijeme provjere znanja i sposobnosti nije dopušteno:

 - koristiti se bilo kakvom literaturom odnosno bilješkama

 - koristiti mobitel ili druga komunikacijska sredstva

 - napuštati prostoriju u kojoj se provjera odvija

- razgovarati s ostalim kandidatima niti na bilo koji drugi način remetiti koncentraciju

 kandidata.

Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

Za svaki dio provjere znanja kandidatima se dodjeljuje od 1 do 10 bodova. Smatra se da su kandidati uspješno položili testove ako su iz svakog djela provjere znanja ostvarili najmanje 50% (5 bodova) na testiranju. S kandidatima koji uspješno polože testove provest će se intervjui (razgovori). Rezultati intervjua boduju se na isti način kao i testiranje. U razgovoru s kandidatima utvrđuju se njihovi interesi, profesionalni ciljevi i motivacija za rad u Gradu Ozlju.

Nakon provedenog testiranja i intervjua Povjerenstvo utvrđuje Rang listu kandidata/kinja prema ukupnom broju bodova ostvarenih na testiranju i razgovoru.

Povjerenstvo izrađuje i, uz ranije utvrđenu Rang-listu kandidata/kinja, podnosi pročelnici Izvješće o provedenom postupku provjere znanja i sposobnosti, a koje Izvješće potpisuju svi članovi.

Pročelnica donosi rješenje o prijmu na rad izabranog kandidata/kinje. Rješenje će biti dostavljeno svim kandidatima/kinjama prijavljenim na Natječaj.

Protiv rješenja o prijmu u službu, može se izjaviti žalba gradonačelnici u roku od 15 dana od dana dostave rješenja.

**PISANO TESTIRANJE obuhvaća:**

-provjeru znanja o poznavanju sljedećih pravnih propisa:

* Ustav Republike Hrvatske (Narodne novine, 56/90, 135/97, 8/98-pročišćeni tekst, 113/00, 124/00-pročišćeni tekst, 28/01, 41/01-pročišćeni tekst, 55/01 (ispr.), 76/10, 85/10- pročišćeni tekst i 5/14)
* Statut Grada Ozlja („Službeni glasnik“ Grada Ozlja 3/21 – pročišćeni tekst)
* Zakon o gradnji (NN 153/13, 20/17, 39/19, 125/19)
* Zakon o prostornom uređenju (NN 153/13, 65/17, 114/18, 39/19, 98/19),
* Zakon o gospodarenju otpadom NN (84/21)
* Zakon o komunalnom gospodarstvu (NN 68/18, 110/18, 32/20)
* Zakon o cestama (NN 84/11, 22/13, 54/13, 148/13, 92/14, 110/19, 144/21)
* Zakon o općem upravnom postupku (NN 47/09, 110/21)

**PROVJERA ZNANJA U PODRUČJU POZNAVANJA RADA NA RAČUNALU**

Za praktičnu provjeru poznavanja rada na računalu potrebno je poznavanje korištenja programa Word, Excel, Outlook, Internet, elektroničke pošte.

**INTERVJU**

Intervju obuhvaća:

* provjeru socijalnih vještina (komunikacijskih i interpersonalnih) i osobnih kvaliteta relevantnih za posao,
* provjeru motivacije.

Vrijeme održavanja prethodne provjere znanja i sposobnosti kandidata, kao i poziv kandidatima koji ispunjavaju formalne uvjete bit će objavljen na web stranici Grada Ozlja i na oglasnoj ploči Grada Ozlja, najkasnije 5 (pet) dana prije održavanja testiranja.

POVJERENSTVO ZA PROVEDBU NATJEČAJA